Tandart

Tisztelt Kivitelező!

A Budavári Evangélikus Egyházközség presbitériuma, vezető testülete 2017. szeptember 5-én tartott ülésén szemlét tartott a Fortuna u. 25. szám alatt műemlék épület fejújítási munkálatait, és megállapította, hogy a munkálatok lassan, és a határidőket fenyegetve haladnak csak előre. Az is megállapítást nyert, hogy a korábbi szerződések határidő-módosítására elsősorban a tervezői, szakértői anyagok valamint a téli hideg időjárás miatt is csak részben volt indokolt.

**A kialakult helyzetre való tekintettel Egyházközségünk – a legutolsó szerződésmódosítás dátumait figyelembe véve - a szerződés kötbérigényét érvényesíteni fogja!**

Ezek szerint a lelkészlakás átadásának határideje augusztus 14., s ez  **„hiánytalan és kulcsrakész, használatbavételre alkalmas állapotban való teljeskörű generálkivitelezését és annak műszaki átadás-átvételét jelenti”.**

A lelkészlakásban augusztus 14-én tartott szemlénk alkalmából megnéztük a hiányokat, amelyeknek a pótlása még csak részben történt meg.

A közösségi tér és az udvar pedig olyan állapotban van, hogy szinte lehetetlennek látszik szerződésben szereplő szeptember 30-i dátumra való teljesítés.

Eddig közös munkánkban, mint megrendelők **minden esetben határidőre fizettünk.** Az itt dolgozókkal jó kapcsolatot ápolunk, a munkaterületet zavartalanul biztosítjuk, de azt, hogy elszántan törekednének a munka pontos befejezésére, azt nem érzékeljük. Míg a kezdeti határidő csúszások, amelyek a tervezői, és szakértői anyagok bizonytalansága miatt, valamint a tetőszerkezet változása és a téli időjárás miatt indokoltak voltak, az utóbbi időben mutatkozó csúszásra nincs indok. Úgy látjuk, hogy Kivitelezőként nem tesznek meg mindent azért, hogy itt jó minőségben, teljes erővel haladjon a felújítás. Többször tapasztaljuk azt, hogy az itt dolgozó munkásokat máshová rendelik.

Ezzel nem csak azért okoznak kárt a gyülekezetünknek, mert a lelkészcsalád lakhatási kiadásait, s jelenleg a raktárbérlési kiadásait jelentősen megnövelték, hanem azzal is, hogy a pályázatra kapott pénzeink kerülnek veszélybe (pl. NKA műemlék-rekonstrukciós pályázat). Azzal a teherről nem is beszélve, amely az itt élőkre a felújítás miatt nehezedik. Azt is jelezzük, hogy a felújítási munkák nagyobb részét a gyülekezetünk tagjainak önkéntes adományaiból valósítjuk meg, tehát az egész közösség károsodik a határidő csúszásával.

**Mivel október a reformáció hónapja ( 500. évforduló!!) és a szerződés alapján a közösségi tér elkészülte is addigra megvalósul, október elején nagy szabású rendezvénysorozatot tervezünk. Reméljük , hogy további határidőcsúszás miatt a rendezvények nem kerülnek veszélybe.**

Tisztelettel kérjük, hogy a mindent tegyenek meg azért, hogy 2. módosított szerződésben feltüntetett határidőre a kivitelezés teljes egészében elkészüljön.

Tisztelettel:

A Budavári Evangélikus Egyházközség Presbitériuma nevében:

Budapest 2017. szeptember 8.